
DISSERTATIO  MEDICA 


INAUGURALIS 


DE 


ASCITE. 


Omnes  corporis  humani  cavitates  liquore 
seroso  madefadas  sunt,  ex  vasis,  exhalantibus 
diclis,  effluente,  qui,  expletis  muneribus,  aliis, 
vasis,  absorbentibus  diclis,  sustollitur  ;  et,  ad 
justam  et  validam  adlionem  inter  haec  vasa 
sustinendam,  necesse  est,  ut  in  aequilibrio  sint ; 
i.  e.  quantitatem  laticis  a  prioribus  effusam, 
posterioribus  haustam  esse  opus  est :  et  si 
hoc  aequilibrium  ullo  modo  turbatum  fuerit, 
tunc  adoritur  morbus  ille  de  quo  in  his  pau- 

cis  paginis  tractandum  est,  et  qui  apud  medi¬ 
cos  hydrops  vocatur. 

Hydrops  aut  partialis,  aut  universalis  est : 
partialis  nempe,  cum  alicui  parti  speciali  re¬ 
strictus  j  et  universalis ^  cum  per  totum  corpus 
diffusus  'est  latex  \  et  prout  locum,  quem 
occupat,  variis  stipatur  symptomatibus,  et  va¬ 
riis  gaudet  appellationibus  ;  bydrothorax  de¬ 
nominatur,  cum  aquae  in  cavum  pectoris  ex¬ 
undant  ;  hydrocephalus,  cum  in  capitis  ;  as^ 
citis,  cum  in  abdominis,  &c.  &c. 

De  hoc  posteriore  morbo,  de  Ascite  sci¬ 
licet,  nunc  pauca  dicenda  sunt ; — et,  lector 
benevole,  si  in  his  paginis  aliquid  novi  in¬ 
venire'  speras,  haud  invenienda  exspectabis ; 
sed,  nisi  animus  me  fefellit,  omnia,  quae  de 
hac  affectione  lethale  medicis  cognita  sunt, 
tam  de  causis,  quae  eam  inducunt,  quam  de 
remediis  in  usu  ad  eam  amovendam,  hic  no- 
'  tavimus.  Igitur,  ‘‘  si  quid  novisti  rectius 

istis,  candidus  imperti ;  si  non,  his  utere  me- 
cum.” 


Ascites  a  celeberrimo  Culleno  in  duas 
species  dividitur,  et  ita  definitur  :  “  Ascites 
abdominalis^  cum  tumore  totius  abdominis 
aequali,  et  cum  fluctuatione  satis  evidenti.” 

Ascites  saccatus^  cum  tumore  abdomi¬ 
nis  saltem  initio  partiali,  et  cum  fluCluatione 
minus  evidente.”  Hae  duae  definitiones  sic 
inter  se  dissentiunt :  in  prima  specie,  liquor 
serosus  in  sacco  peritonei  sive  cavitate  abdo¬ 
minis  effusus  est :  in  secunda  specie  in  ova¬ 
riis,  aut  in  saccis  quibusdam  visceribus  abdo¬ 
minalibus  affixis,  includitur  ;  et,  rebus  ita 
sese  habentibus,  saepe  non  sine  difficultate  de 
vera  morbi  natura  dijudicatur. 

/ 

De  symptomatibus  has  duas  species  stipan¬ 
tibus,  nunc  in  animo  est  pauca  dicere. 


Si 

Si  tumor  ventris  sensim  accumulans,  cum 
difficultate  spirandi  et  sensu  ponderis'  praecor¬ 
dia  circum,  cum  urina  parca,  modo  turbid^, 
mod6  limpidi,  et  sedimentum  lateritium  de¬ 
ponente,  stipatus,  aliquem  invaserit ;  et  prae- 

ter  haec,  si  vultus  pallidus  sit,  cum  tumore 

( 

molli  pedum,  vespere  ingravescente,  mane 
saepe  evanescente  ;  si  sitis  assidua,  cum  ten¬ 
sione  abdominis  aequali  adsit,  et,  aegro  resu¬ 
pino,  si  medicus,  digitis  alterutro  abdomi- 

/ 

nis  lateri  applicatis,  dum  alterum  ex  adverso 
ferat  manu  altera,  murmur  persentitur,  quod 
saepissime  accidit,  aut  impetum  liquoris  con¬ 
tra  parietem  abdominis,  quem  digiti  petunt, 
ferentem,  sentit ;  tunc  proculdubio  Ascite 
Abdominali  afficitur  aeger.  Perstante  morbo, 
multa  et  varia  alia  adoriuntur  symptomata : 
Turgidum  et  tensum  fit  abdomen  :  respira¬ 
tio  laboriosior  fit,  et  pulsus  tardior  evadit,  et 
saepe  intermittit:  alvus  modo  laxa,  sed  ple¬ 
rumque  adstricla  est :  Cutis  arida  :  Saliva  in 
minore  quantitate  secreta  est :  Lingua  albi¬ 
da  :  Cibi  desiderium  aegro  multum  minui- 

tur  ;  et  rudus  et  inflatio  ventriculi  eum  vex¬ 
ant.  Nunc  ingravescunt  cruciatus.  In  de¬ 
cubitu  de  sensu  suffocationis  conqueritur 
aeger,  nam  in  hoc  statu  latex  in  diaphragma 
premit,  cavitatem  thoracis  minuit,  et  dila¬ 
tationem  liberam  pulmonum  impedit,  ex  quo 
sequitur  respiratio  difficilis.  Nunc  forsan 
liquor  serosus  fere  in  omnes  cavitates  corpo¬ 
ris  exundat ;  necnon  per  telam  cellulosam 
diffusus  est :  nunc  tumescunt  brachia  et  pe¬ 
des  :  et  si  iis  digitus  applicatus  fuerit,  puteo- 

lus  superstit,  qui  paulo  post  evanescit.  Nunc, 

* 

aut  forsan  initio  morbi,  supervenit  tussis 
cum  expedoratione  copiosa,  sanguine  ssepe 
commista.  Ex  somno  subito  excitatur,  aeger 
insomniis  terrificis  fatigatus.  Nunc  vires 
vitae  illicb  languescunt,  et  mors  aspectu  acer¬ 
bo,  sed  amica  et  oblata,  miserum  mortalem 
ex  cruciamentis  liberat,  vit^e  finem  imponen¬ 
do.  Modo  huic  antecedunt  coma  et  convul¬ 
siones  :  Modo  efflat  animum  aeger  placidis 
suspiriis. 

Altera  species,  quamvis  in  progressu  tem¬ 
poris  valde  lethalis  est,  tamen  lentiore  gradu 
progreditur,  et  symptomatibus  levioribus  sti¬ 
patur.  Hoc  explicatu  haud  difficile  erit, 
cum  memoria  teneamus,  quod  saepe  partes, 
male  sese  habentes,  ad  vitam  sustinendam 
minime  necessariae  sunt,  et  in  iis  latex  coer¬ 
cetur,  ut  in  ovariis,  in  quibus  aqua  in  vasta 
mole  colligitur  sine  impediendo  functiones  vi¬ 
tales. 

% 

His  nunc  didlis  rite  perpensis,  hoc,  ni  fallor, 
deducere  possumus  conclusionem,  quod  peri¬ 
culum  ex  affectione  ullius  partis  corporis  hu¬ 
mani  oriens,  haud  in  ratione  est  violentiae 
istius  affedlionis,  sed  in  ratione  affinitatis  inter 
organum  ex  morbo  laborans  et  principium 
vitale  pendentis.  Notatu  dignum  est,  quod 
in  feminis  ovaria  saepissime  rnagnam  acqui¬ 
runt  molem,  et  in  eo  statu  per  longum  tem¬ 
pus  manent  sine  exitu  illo,  qui  proculdubio 
contingerit,  si  in  thoracem,  aut  caput,  aut 

abdomen 

abdomen  in  tanta  quantitate  exundaverit  la¬ 
tex. 

Hydrops  ovarii  ascitae  tam  similis  est,  ut 
saepe  haud  sine  difficultate  ex  ea  distingui 
potest ;  sed,  ni  fallor,  hoc  accidit  in  provec¬ 
tiore  morbi  stadio  solummodo.  Sub  initio 
morbi,  tumor  in  uno  latere  persentitur  tan¬ 
tum,  in  quo  flu61;uatio  minime  obvia  est.  Sed 
sensim  auget,  tumescat,  fludluat ;  fundiones 
animales  et  vitales  haud  mali  sese  habent  per 
aliquod  tempus :  Sed  augente  mole  vultus 
pallet,  urina  minuitur,  alvus  adstrida,  spiri¬ 
tus  difficilis  est ;  uterus  fluore  albo  modo  af¬ 
ficitur  ;  catamenia  modo  adsunt,  sed  plerum¬ 
que  haud  ordine  solito  fluunt. 

Sed  cum  hepati,  renibus,  spleni  et  aliis 
visceribus  intra  thoracem  et  abdomen  com¬ 
prehensis,  sacci  haerent,  liquore  nunc  spisso, 
nunc  tenue,  distenti,  nulla,  credo,  cognosci¬ 
mus  symptomata  pathognomonica,  ex  quibus 
veram  morbi  naturam  decernere  possumus :  et 

equidem 

equidem  quamvis  medico  cognitum  fuisset, 
saccos  his  visceribus  affixos  esse,  et  liquore 
plenos,  haud  multum  valeret ;  nam,  eheu,  in 
hoc  statu  rerum,  ars  medica  nihil  valet. 
Cadaveribus  incisis,  in  his  tumoribus  hyda- 
tides  saepe  inveniuntur,  modo  sacci  parietibus 
fixi,  modo  in  latice  nantes. 


DIAGNOSIS. 

Quoad  ad  diagnosin  attinet,  cum  ortum  et 
progressum  morbi  ,  memoria  teneamus,  sine 
difficultate  de  vera  mali  natura 'et  sede  diju¬ 
dicatur,  Cum  latex  in  cavitatem  abdominis 
exundet,  ex  sensu  fludluationis,  ex  tumefac- 
tione,  ex  urina  parca  et  rubra,  ex  vultu,  et 
ex  multis  aliis  indiciis  antea  recensitis,  dia¬ 
gnosin  certissimam  formare  possumus.  Mor¬ 
bi,  cum  quibus  saepissime  confunditur  Asci¬ 
tes, 

tes,  sunt  Tympanites  et  Physconia :  et  ex  his, 
me  judice,  perfacile  internoscitur. 

In  Tympanite  nulla  persentitur  fluiStuatio, 

et,  integumentis  abdominis  percussis  manu, 

sonitus  eduntur,  illos  tympani  referentes.  In 

hoc,  sitis  haud  assidua,  urina  haud  parca  et 

% 

rubra  est  ;  et  multum  levaminis  aegro  prae¬ 
betur  exitu  flatus  sursum  et  deorsum. 

/ 

Ex  Physconia  plerumque  facile  dignosca¬ 
tur,  mole  tumoris,  gradatim  crescente,  situ 
et  forma;  et  in  hac  absunt  sonitus  et  fluc¬ 
tuatio. 

f 

Fertur  ascitem  saepe  graviditatem  mentiri 
sed  ullam  similitudinem  praeter  abdominis 
intumescentiam,  hic  contingere  omnino  nego. 
In  gravidis  saepissime  oedemate  afficiuntur  pe¬ 
des  ;  ex  qua  fonte  forsan,  hic  error  originem 
duxit. 


B 

Inter  acsitem  abdominalem  et  saccatum  di¬ 
stinguere  haud  difficile  erit,  si  memoria  te« 
neamus,  ea  in  historia  tradita,  praesertim  cum 
ovarii  sub  hydrope  laborant.  Sed  cum  vis¬ 
ceribus  sacci  antea  memorati  haerent,  plerum¬ 
que  haud  in  promptu  est  sedem  et  naturam 
morbi  explorare.  Cum  res  ita  sese  habent, 
tumor  in  aliqua  parte  abdominis  inaequalis  et 
sensim  crescens  persentitur ;  in  quo  fludlua- 
tio  per  longum  tempus,  saltem  haud  clare,  se 
manifestat.  In  quibusdam  exemplis  vastam 
hic  tumor  acquirit  molem  ;  in  aliis,  per  mul¬ 
tos  annos  in  statu  quo  manet. 

I 

Clarus  noster  Monro,  in  praelectionibus 
jsuis  pretiosis,  nobis  narrat,  adipem  in  magna 
quantitate  colleCtam  pro  hydrope  abdominis 
sumptam  fuisse.  Sed  quomodo  hoc  accidere 
potuisset,  haud  concipere  queo  :  nam  abfuere 
symptomata  ascitae  propria,  velut  urina  par¬ 
ca,  pallor  faciei,  pedum  oedema,  fluCluatio,  et 
multa  alia  antea  diCla. 

DE  CAUSIS. 

\ 

In  nulla  re  errant  medici  magiSj  quam  in 
opiniones  formando  de  causis  morborum  ;  et 
fons  ex  quo  errores  eorum  fluunt,  est,  forsan, 
quod  in  animo  tenent  paralogismum  apud 
logicos  versatum,  “  Post  hoc,  ergo  propter 
hoc,^"*  Sed  hoc  ratiocinium  plerumque  fal¬ 
sum  et  futile  est  ;  praecipue  in  medicinae 
scientia,  ubi  plurima  in  tenebris  jacent.  In¬ 
ter  multos  homines,  iisdem  causis  morbi  sub- 
jedos,  semper  fit,  ut  quidam  salvi  evadunt, 
alii  aegrotant :  et  ea,  quae  malis  praedispo- 
nunt,  et  quae  ab  illis  immunes  reddunt  ho¬ 
mines,  eheu  !  nos  late  fugiunt,  dgitur  non 
nostro  in  animo  est  de  hoc  descendere  in  are« 
nam,  et  sufficiet  ut  enumeremus  causas,  quas 

medici 

medici  ad  hunc  morbum  producendum  plu¬ 
rimum  valere  dicunt. 

Nos  compertum  habemus,  ea  omnia,  quae 
debilitatem  inducunt,  corpus  humanum  ad 
morbos  proclive  reddunt.  Igitur  inter  cau¬ 
sas  hydropem  inducentes  debilitas^  ex  quibus¬ 
cunque  causis  oriens,  enumeratur  ;  et  equi¬ 
dem  multum  valet,  ut  dira  experientia  in  dies 
confirmat.  Sanguinem  attenuat  ;  cursum 
ejus  pigrescere  facit  ;  vasa  relaxat ;  et  hoc 
modo  effusionem  seri  ex  vasis  exhalantibus 
auget  et  promovet,  et  vasis  absorbentibus 
in  universa  labe  particibus  fadlis,  munera  sua 
perficere  negant.  Succedit  hydrops,  sequela, 
inevitabilis  talis  corporis  status. 

Sed  praeter  debilitatem,  sic  stridle  didlam,. 
varias  alias  causas  adducunt  medici,  quae 
multum  valent  ad  hydropem  inducendum  ;  et 
inter  has  primum  forsan  tenet  locum  nimius 
et  continuus  alcoholis  usus.  Si  adeas  prae¬ 
lectiones  Gregor II,  ibi  ex  claro  viro  disces, 

plerosque 

plerosque  horum  sub  hydrope  in  hac  re¬ 
gione  laborantium  perpotatores  esse.  Syden- 
HAMUS,  de  hydrope  agens,  dicit,  “  bibacissimos 
quosque  Helluones  saepius  hoc  morbo,  quam 
ceteros  mortales  conflidtari.”  His  nostris 
temporibus,  ni  fallor,  numerus  eorum  qui  ab 
usu  hujus  veneni  (nam  equidem  naturam 
veneni  participat)  pereunt  ;  multo  major  est 
quam  in  illa  aetate  in  qua  floruit  Sydenha- 
Mus,  stragesque  nunc  temporis  ab  hac  causa 
originem  ducunt,  et  dirae  et  ludluosae  sunt. 
Animum  aeque  ac  corpus  debilem  reddit  ; 
ventriculum  doloribus  atrocibus  et  cruditate 
angat.  Viscerum  obstructiones  induci,  prae¬ 
cipue  hepatis,  causam  usitatissimam  hydro¬ 
pis  ;  nam  nunc  cursus  sanguinis  per  hoc 
viscus  impeditur  in-  vasis  magnis  vicinis 
accumulatur,  ex  quo  fit,  ut  exundat  in  ab¬ 
domen  serum  *.  nam  omnibus  notum  est,  ex- 
hahitionem  plerumque  proportionalem  esse 
quantitati  sanguinis  per  vasa  fluentL 

Multae  aliae  causae,  quae  homines  ad  hunc 
morbum  proclives  reddunt,  apud  medicos 
enumerantur ;  ut  aetas,  vita  otiosa  et  seden¬ 
taria,  exinanitiones ;  diaeta  parca  ;  usus  nar¬ 
coticorum,  ut  theae  nimia ;  morbi  antece¬ 
dentes.  Sed  haec  omnia,  me  judice,  hoc  ma- 
Ium  inducunt,  quia  hominem  debilem  inva- 
lidumque  reddunt ;  et  inde  ex  necessario 
hydropi  obnoxium.  Paralysis  vasorum  ab¬ 
sorbentium,  pro  causa  hydropis  adducitur ; 
sed,  ut  credo,  perraro  occurrit. 


•  QUADAM  DE  CONSILIIS  MEDENDI. 

In  hoc  morbo,  ut  in  omnibus  aliis,  qui¬ 
bus  patet  gens  humana,  indicia  medendi 
ex  duobus  consiliis  constant ;  nempe  mor¬ 
bum  tollere,  si  fieri  potest;  ct  ne  redeat 
cavere. 

Ad 

Ad  aquam  ex  hydropicis  eliciendam,  mul¬ 
ta  et  varia  remedia  in  usu  sunt ;  sed  heec 

omnia  forsan  eodem  modo  agunt,  nempe  se- 

/ 

cretiones  aquosas  augent  et  promovent. 


Sub  hac  classe  enumeranda  sunt,  Diure¬ 
tica,  Purgantia,  Emetica,  Sudorifica,  et  Siala- 
goga. 


De  his  nunc  pauca  liceat  dicere. 

Diuretica. — Hoc  nomine  gaudent  ea  me¬ 
dicamenta  quae  urinam  movent.  Nobis  haud 
consilium  est  de  his  singulatim  tractare : 
adeo  numerosa  sunt,  ut  non  paucas  paginas, 
sed  equidem  volumen,  historia  eorum  imple¬ 
ret.  Igitur  sufBciet,  ut  ea  ex  hac  classe  me- 
dicaminum  seligamus,  qua  sapissime  usur¬ 
pantur,  et  qua  plurimum  valent.  Ha  sunt. 
Scilla  maritima.  Digitalis  purpurea.  Juni¬ 
perus  communis,  et  Supertartris  Potassa. 


Inter 

Inter  remedia  diuretica  primum  forsan  te¬ 
net  locum  Scilla  maritima,  et  vires  ejus  diu¬ 
retica  magnopere  augentur,  si  cura  hydrar- 
gyro  conjunda  fuerit.  Gregorius  noster, 
cujus  opinio  merito  apud  omnes  multum  va¬ 
let,  et  summam  observantiam  sibi  jure  vin¬ 
dicat  hcec  duo  remedia  conjunda,  omnibus 
aliis  diureticis,  longe  anteponit  ;  praesertim 
si  obstrudiones  viscerum  abdominalium  pro 
causa  morbus  habuisset.  Incipiat  aeger  gra¬ 
num  unum  scillae  exsiccatae,  in  pilulam  for¬ 
matum,  bis  vel  ter  in  die  sumere  ;  et  sensim 
augeatur,  si  nec  nauseam,  nec  vomitum,  in- 
ducerit.  Eodem  tempore  affriccntur  crura 
aut  parietes  abdominis  unguenti  hydrargyri 
drachma  mane  et  vespere  j  aut  adhibeatur 
hydrargyrus  sub  forma  pilularum,  et  hoc 
modo  pergat  aeger  ad  diuresin  usque, 

Digitalis  purpurea.-^Hoc  remedium  mul¬ 
tum  laudant  medici ;  et  profedo  qua  diure. 
tica  vires  ejus 'magnae  et  mirae  sunt.  Sed 
aliis  remediis  praepotentibus,  similis  usus  ejus 

haud 


DE  ASCITE. 


17 


haud  sine  periculo  aggreditur.  Imprimis 
adhibeatur  in  parvis  dosibus,  ut  sunt  guttae 
decem  tindurae,  aut  granum  unum  foliorum 
siccatorum  pulveris,  bis  in  die  ;  sed  augeatur 
sensim  quantitas.  Ipse  aegrum  vidi  sub  hy¬ 
drope  laborantem,  qui,  variis  aliis  remediis 
diureticis  frustra  adhibitis,  guttas  triginta 
tindlurae  digitalis,  per  hebdomadam  sumpsit : 
tertio  die  urina  copiose  fluxit,  et  paulo  post 
sanitati  'restitutus  est ;  et  equidem  saepe  fit, 
ut,  cum  omnia  alia  remedia  frustra  adhi¬ 
bentur,  digitalis  purpurea  eventum  opta¬ 
tum  efficiat.  Liceat  hic  notare,  quod,  tine- 

I 

I  tura  in  ventriculo  recepta,  multo  saepius  ado- 

I  ritur  nausea,  et  alia  signa  infausta,  quam  si 

I  sub  forma  pulveris  adhibita  fuerit.  Si  nausea, 

:  convulsiones,  aut  tremores  adoriuntur,  statim 

) 

intermittatur. 

Supertartris  Totassa, — Ab  hac  medicina 
hydropem  abdominalem  saepissime  amotum, 
testatur  Doctor  Ferri ar.  Plurimis  hydro¬ 
picis  eam  adhibuit  summo  cum  beneficio  \  'et 

C  sane 

sane  laudes  eximiae,  quae  multi  alii  medici 
insignes  illi  tribuunt,  hanc  abunde  sanciunt 
sententiam.  Medicus  clarus  jam  didlus  eam 
adhibuit  cum  ganibogid  conjunctam  ;  illius 
unciam  unam,  cum  hujus  grano  upo,  in  elec- 
tuarium  formatam,  in  die  sumendam  jussit, 
summo  cum  beneficio.  Plerumque  accidit, 
quod  sitis  assidua  hydropicos  vexat;  tunc  hu¬ 
jus  medicinae  solventur  drachiUce  quatuor  aut 
sex  in  aquae  quantitate,  et  solutione  grata  ope 
sacchari  reddita,  eam  bibat  aeger  indies  pro 
potu  commune.  Liceat  hic  notare  quod  su- 
pertartis  potassae  majore  vi  gaudeat  sub  for¬ 
ma  priori,  qu^m  posteriori,  adhibita.  In  hac 
qua  diuretica  solum  pollet ;  in  illa  alvum 

I 

plerumque  fuse  movet,  et  hoc  modo,  necnon 
valente  virtute  diuretica,  plus  minusve,  po¬ 
tenti,  benefacit. 

f 

Juniperus  communis,  —  Sub  forma  spiritus 

compositi,  in  hydrope  porrigitur  ;  et  equi- 
* 

dem  in  multis  exemplis  vires  diureticas  ejus 
pr^potentes  sunt.  Hujus  triental  cum  aquaj 

libris 

libris  duabus  et  sacchari  paululum,  potum 
valde  gratum  faciunt ;  cujus  capiat  aeger  un¬ 
cias  quatuor  ter  in  dies. 

r 

Purgantia  in  hoc  morbo  plurimum  va¬ 
lere  omnes  medici  unanimiter  testantur.  Ea 
quibus  plerumque  utuntur  sunt,  jalapa,  sen^- 
na,  aloes,  scammonia,  gamhogia,  suhmurias 
hydrargyri,  et  sales  medii :  sed  propter  debi¬ 
litatem  quam  longus  et  continuus  purgantium 
usus  induceret,  forsan  melius  est  ea  cum  re¬ 
mediis  diureticis  conjungere,  aut  alternare. 

Quod  ad  usum  emeticorum,  et  remedio¬ 
rum  quae  sudorem  movent,  in  hoc  morbo, 
attinet,  his  regionibus  haud  usurpantur,  ar¬ 
gumentum  gravissimum  quod  non  multum 
prosunt. 

Ex  remediis  sialagoga  didis,  in  hydrope, 
hydrargyrus  solum  usurpatur.  De  adione 
ejus  in  corpus  plerumque  ignoramus,  et  de 
usu  in  ascite  antea  diximus. 

Saepissime 

Saepissime  fit  ut  hydrops  omnibus  remediis 
diureticis  pertinaciter  resistat.  Quid  tunc 
fieri  ?  ParacentesiSj — spes  ultima  !  sed  in 
hoc,  ut  in  multis  aliis  exemplis,  fallax  ;  nam 
post  aliquot  dies  plerumque  iterum  in  abdo¬ 
men  exundat  latex,  in  majore  mole  quam 
antea,  et  quo  saepius  fadlus  fuerit  paracente- 
sis  eo  majore  quantitate  et  citius  aqua,  prae¬ 
sertim  in  provedliore  aetate,  accumulat. 

^gro  sanitati  restituto,  evitare  debet  morbi 
causas  remotas,  praecipue  eas  quae  debilita¬ 
tem  inducunt. 


Nunc  solum  nobis  manet,  ut,  perstante 
morbo,  pauca  de  diata  et  regimine  dicemus. 
Satis  notum  est,  ut  antea  diximus,  huncce 
morbum  ab  debilitate  saepissime  oriri.  Re 
ita  sese  habente,  clare  patet,  quod  si  causa 
non  agit  effedus  nullatenus  produci  potest. 
Igitur  cibus=  nutriens  debet  esse,  ex  lade,  jus¬ 
culis, 

culis,  aut  carnibus  recentibus  confedus.  Pro 
potu  commune  habeat  aeger  cerevisium  por¬ 
ter  didum,  aut  vinum  rubrum  cum  aqua 
commistum.  Sed  si  viscerum  obstrudiones 
pro  causa  morbus  habuisset,  tunc  forsan  me¬ 
lius  foret  e  vino  abstinere,  aut  saltem  eo  con¬ 
tinenter  uti.  Sero  e  corpore  eliminato,  cin- 
chona,  ferrum,  aut  sub  forma  oxydi  aut  cha- 
lybeatarum,  ad  corpus  roborandum  multum 
valebunt. 

